भाजपा के राज्यसभा सदस्य एवं फायरब्रांड नेता विनय कटियार ने रविवार को जामा मस्जिद के पेश इमाम अब्दुल्ला बुखारी पर निशाना साधा। उन्होंने कहा कि बुखारी जामा मस्जिद के पेड वर्कर हैं और उन्हें हर महीने पगार मिलती है। इसी वजह से उन्होंने यह नौकरी अपने बेटे को सौंपने का ताना-बाना बुना। साथ ही पाक प्रधानमंत्री नवाज शरीफ को न्योता देने के पीछे बुखारी की मंशा शोहरत लूटना है। रही बात प्रधानमंत्री नरेंद्र मोदी कि तो उनकी लोकप्रियता देशभर में, जबकि विदेशों में उनके नाम की धमक है। विनय कटियार शनिवार को शहर आगमन पर नवीन मार्केट स्थित पार्टी कार्यालय में बातचीत कर रहे थे।